Նրան ասում էին. «Դուք բուժում եք ոչ թե հիվանդության արմատը, այլ հետևանքը: Դուք կարկատում եք պատռվածքը: Ձեր ջանքը խորտակվում է խնդիրների օվկիանոսում, որոնք կարող են լուծվել միայն պետական միջամտությամբ»: Բայց նշենք, որ Մայր Թերեզան չէր ընդունում նման քննադատությունները և համարում էր, որ Աստվածաշնչի հոգուն ու յուրաքանչյուր տառին համապատասխան է վարվում. չէ՞ որ Քրիստոս ասաց. «…սոված էի, հաց տվեցիք, ծարավ էի, ջուր տվեցիք, օտար էի, ինձ ձեզ մոտ առաք, մերկ էի, հագցրիք ինձ, հիվանդ էի, այցելեցիք, բանտում էի, ինձ տեսության եկաք»: